Check Man

Check Man estas arkada videoludo publikigita de Zilec-Zenitone en 1982. Kvankam ĝi estas rapidritma agada videoludo, ekzistas ankaŭ enigmo-elementoj en la ludado. La ludo uzas la arkadmaŝinon Galaxian de Namco. Ĝi estis unu el la unuaj britaj videoludoj sukcesaj en eksterlandaj merkatoj, precipe en Japanio.

Ludomaniero
La ekrano estas dividita en 14 x 13 kahelojn. Kiam la ludanto trairas la kahelojn, ili malaperas, do ĉiu kahelo povas esti paŝita nur unufoje dum la nivelo. Iuj kaheloj estas okupitaj de kranio kaj osto, kiuj mortigas la ludanton se li enpaŝas ilin. La kranioj unu post la alia fariĝas tempobomboj, kaj la ludanto devas trairi ilin por malaktivigi ilin antaŭ ol ili eksplodas. Li devas eviti la kraniojn kaj certigi, ke ili ne blokas eblan estontan vojon ĉirkaŭirante ilin. Iuj kaheloj ankaŭ enhavas flagojn, kiuj povas esti kolektitaj por aldonaj poentoj. Kiam ĉiuj kranioj transformiĝis al bomboj kaj estis malaktivigitaj, la nivelo estas kompleta kaj komenciĝas denove je pli malfacila nivelo. Dum la ludo progresas, aperas stampantaj botoj, kiuj moviĝas tra la ludareo. Ili ankaŭ estas mortigaj por la ludanto.

Heredaĵo
Ne ekzistis oficialaj adaptoj por hejmaj sistemoj, sed Check Man estis kopiita kiel Danger UXB (Micro Power) por Acorn Electron kaj BBC Micro, Timebomb (CDS Microsystems) por ZX Spectrum, Gridtrap por Commodore 64,Gridtrap ĉe Lemon64 kaj Kick It (Aackosoft) por MSX.

 Referencoj 

 Eksteraj ligiloj 
 Check Man ĉe MobyGames ()

Kategorio:Videoludoj aperintaj en 1982
Kategorio:Puzlaj videoludoj
Kategorio:Arkadaj videoludoj
Kategorio:Videoludoj kreitaj en Britio